Broj: UPI 01-10811-037/20-316/3 09. septembar 2020. godine

Ministarstvo sporta i mladih Crne Gore, na osnovu člana 87 Zakona o upravnom postupku („Sl.list CG“, br. 56/14, 20/15, 40/16 i 37/17) objavljuje:

**JAVNO OBAVJEŠTENJE O DOSTAVLJANJU**

**Rješenja Ministarstva sporta i mladih broj UPI 01-10811-037/20-316/2 od 26.08.2020. godine**

Ministarstvo sporta i mladih, na osnovu člana 30 stav 1, a u vezi sa članom 29 stav 1 tačka 1 Zakona o slobodnom pristupu informacijama (“Sl. list CG”, br. 44/12 i 30/17), postupajući po zahtjevu Miloša Franovića iz Danilovgrada, broj UPI 01-10811-037/20-316 od 10.08.2020.godine, radi pristupa informaciji, donosi

**RJEŠENJE**

1. Usvaja se Zahtjev advokata Miloša Franovića iz Danilovgrada, broj UPI 01-10811-037/20-316 od 10.08.2020.godine, za pristup informaciji: koliko omladinskih centara je Minstarstvo sporta i mladih do sada otvorilo.
2. Odbija se Zahtjev Miloša Franovića iz Danilovgrada, broj UPI 01-10811-037/20-316 od 10.08.2020.godine, u dijelu koji se odnosi na pristup informaciji – u kojim opštinama su otvoreni omladinski servisi, te kakav je plan za dalju reaizaciju ovih aktivnosti; koliko ljudi i sa kojim referencama je zapošljeno (kadrovska rješenja), te po kojem osnovu su angažovani u smislu poštovanja Zakona o radu Crne Gore, odnosno da li primaju finansijsku naknadu i po kom osnovu, odnosno ugovoru; kolika finansijska sredstva su predviđena budžetom Ministarstva za navedenu aktivnost i koliko je do sad utrošeno za tu namjenu, kao neosnovan.
3. Informacija iz tačke 1 ovog Rješenja je javno objavljena i dostupna na internet stranici Ministarstva sporta i mladih, na linku: http://www.ms.gov.me/vijesti/231523/Janovic-Realizovani-svi-planirani-projekti-na-Cetinju.html.
4. Žalba protiv ovog rješenja ne odlaže njegovo izvršenje.

Rješenje je objavljeno dana 09.09.2020.godine i dostavljanje se smatra izvršenim po isteku roka od 10 dana od dana objavljivanja pismena, odnosno dana 19.09.2020. godine.

Uvid u obrazloženje Rješenja se može izvršiti lično u prostorijama Ministarstva sporta i mladih, koje se nalazi na adresi: Podgorica, ul. Svetlane Kane Radević br. 3.

S poštovanjem,

**Generalni direktor Direktorata za mlade**

Nenad Koprivica